Boros Kadazandusun

Boros KadazandusunOfficial Language  kdca.org (Boros Kadazandusun, Boros Momogun, Boros Mamasok) nopo nga boros i poinsuang id tinimungan boros Melayu-Polinesia id suang booyungan Boros AustronesiaBundu Dusun Sketch Grammar . Gunoon o bros diti do komuniti Kadazan om Dusun id Sabah. Tumanud Jabatan Perangkaan Negara, mantad banci mogigion toun 2010 soginumu kiikiro 568,575 tulun mantad ko i toun 2000 tu soginumu 479,944 tulun no (Banci mogigion om Kawalayan Toun 2000). Nosiliu o Boros Kadazandusun sabaagi media popiromut id suang komunikasi id pialatan diolo. Mionit o Boros Kadazandusun miampai boros Murutik om Paitanik sundung kiwaa pisuayan agayo id aspek kopolombusan om pombontukan do morfologi om sintaksis. Pibatasan kookunan Boros Kadazandusun sabaagi boros nokoimagon pinaharo ontok 24 Milatok 1995 id paialatan Persatuan Kebudayaan Kadazandusun (KDCA) miampai Persatuan Dusun Sabah Bersatu (USDA). Mantad dii, Boros Kadazandusun nopo nga piomungan duo istilah 'Kadazan' om 'Dusun' ii no boros nokoimagon i nookunan do koduo-duo puru. Osonong  kopio ii montok koburuon om koingkawason do boros diti ontok timpu dumontol.

 Sajara 
Tumanud ponoriukan do mononoriuk boros Linguistik,[Laura Robinson. 2005. Proto-Dusunic and reconstructions. University of Hawai'i at manoa Boros Kadazandusun nopo nga boros mantad tinimungan boros Austonesian. Mononoriuk suai minopoboros do boros nopo diti nga poinsuang id booyungan boros Dusunic Asli (Indigenous Dusun Tribe) ii no poinsuang id paganakan agayo boros Ausronesia id nombo minonit ii miampai boros di gunoon id Kabaatan FilipinaBundu Dusun Sketch Grammar . Kiwaa piagalan do Kadazandusun id aspek puralan boros miampai boros id Filipina loolobi boros Tagalog (Boros nokoimagon pogun Filipina) om nogi kiwaa piagalan kopolombusan miampai piipiro hogot id suang Boros Melayu (Boros nokoimagon do pogun Malaysia). Sundung do ingkaa, koduo-duo nopo piagalan dii nga haro ginumu di okuri om milo poboroson do au ii kopirati. Id siriba nopo nga kinoyonon suku-suku dusunik id pogun Sabah id nombo sundung do boriliton o boros dii nga karati kasari i moomomoguno tu miagal o  morfologi om sintaksis dau, nga haro kanto pisuayan tokuri do kopolombusan om piipiro istilah toi ko' hogot tumanud kampung toi ko' watas:

 Suku Dusunik  Koiyonon Dusun Liwan  Ranau, Tambunan, Keningau, Daerah Kecil Sook, Tuaran, Kota Belud, om Tamparuli Dusun Bundu  Tamparuli, Tuaran, Ranau, Keningau, Daerah Kecil Sook, Tambunan, Kota Belud, Penampang Dusun Tindal  Kota Belud, Kota Marudu, Monggis Ranau om Tenghilan Dusun Tobilung  Kota Belud, Kota Marudu, Kudat om Inanam Dusun Lotud  Tuaran, om Tampasuk Kota Belud Dusun Kuriyou  Bingkor Keningau Dusun Talantang  Kg.Mindohuon Lama, Kg.Ponulangan, Kg.Tubau, Kg.Pudau, Kg.Kodop, Kg.Piasau, Kg.Nimabali, om Kawiyan id watas Ranau, Kg. Bunga Raya Keningau, Sugut om Kota Marudu (Ranau, Keningau, Sugut om Kota Marudu) Momogun Rungus  Kudat om Pitas Dusun Labuk  Beluran om Telupid Dusun Tangara'/Tangaa'/Kadazan  Kadazan id Penampang, Kadazan id Papar, om Kadazan id Mambakut, Tawau Dusun Minokok  Sook, Telupid, Koromuak om Kinabatangan id Daerah Sandakan Dusun Tinagas  Kaingaran, Molinsou, Kawiyan serta Karagasan id watas Ranau om Kota Marudu Dusun Kimaragang  Kota Marudu om Pitas Dusun Sonsongon  Kg. Sonsongon, Magandai om suyad id Kota Marudu Dusun Dumpas  Kinabatangan, Sugut om Sandakan Dusun Sukang  nontodon koiyonon id Tongod minundaliu id Koromuak, Intilibon, Bukit Garam om pointongkop watas Kinabatangan Dusun Mangkaak  Kuamut, Koromuak, Tongod Dusun Sangau  Intilibon, Bukit Garam om Koromuak Dusun Malapi  Tongod Dusun Tindakon  Balat Kawasan Hilir Kinabatangan Dusun Tompulung  Tongod Dusun Sogilitan  Kg. Miruru, Mangkadait, Maringkan om Kopuron id Telupid Dusun Sandayoh  Paitan Dusun Tilau-ilau  Tongod, Beluran Dusun Garo  Kota Marudu Dusun Bira/Karanaan  Kampung Lintuhun, Tanah Rata, Lumondou, Botung om Karanaan, Tambunan

 Dialek Kadazandusun 

Miagal nogi do boros suai i kiwaa o dialek id suang tinimungan boros dau, Boros Kadazandusun nga kiwaa nogi do pisuayan pibarasan toi ko' boros di gunoon tumanud kampung toi ko' watas. Poomitanan, id Watas Ranau sundung do iso watas nga monikid kampung kiwaa dialek sondii id pibarasan. Mantad dii, milo boogion miampai umum o dialek Kadazandusun kumaa 4 i apangkal ii no:

 Sukuon